হলদিবাড়ি–নিউ জলপাইগুড়ি রেলপথ
হলদিবাড়ি–নিউ জলপাইগুড়ি রেলপথ ভারতের পশ্চিমবঙ্গ রাজ্যের জলপাইগুড়ি জেলার নতুন জলপাইগুড়ি ও কোচবিহার জেলার হলদিবাড়ির মধ্যে সংযোগ ঘটায়, এটি ১৮৭৮ সাল থেকে কলকাতা-শিলিগুড়ি ব্রডগেজ রেলপথের অংশ ছিল। ১৯৪৭ সালে ভারত বিভাগের সাথে রেলপথের প্রধান অংশ পাকিস্তানে, পরে বাংলাদেশে অন্তর্ভুক্ত হয় এবং রেলপথের পৃথক দুটি প্রান্ত ভারতে অবস্থিত ছিল। (বিস্তারিত জানার জন্য হাওড়া–নিউ জলপাইগুড়ি রেলপথ দেখুন)। ১৯৬৫ সালের ভারত-পাকিস্তান যুদ্ধ পর্যন্ত এই রেলপথটি চলু ছিল। তারপরে, রেলপথটি বন্ধ হয়ে যায়। এই রেলপথের অংশ পৃথক ভাবে নিজ নিজ দেশে ব্যবহার করা হয়।